สวัสดีค่ะ ขอสอบถามค่ะว่าสีของลานนมข้างขวา เข้มกว่าข้างซ้าย และหัวนมข้างขวาก็มีขนาดใหญ่กว่าข้างซ้าย ถือว่าปกติมั้ยคะ ดิฉันเคยคลำพบก้อนที่เต้านมข้างขวาไปตรวจมาซาวน์ให้ ปรากฎว่าเป็นก้อนถุงน้ำ 1 ก้อน และก้อนเนื้องอก 1 ก้อน (ไม่ใช่เนื้อร้าย) บอกว่าก้อนมีขนาดเล็กมาก จึงไม่ต้องทำการรักษา อยากทราบว่าก้อนของเนื้องอกนั้นจะกลายเป็นก้อนมะเร็งได้มั้ยคะ คือตอนนี้เครียดมากเลยค่ะ
สวัสดีครับปชา ยินดีให้คำปรึกษาครับ สำหรับโรคมะเร็งเต้านม(breast cancer) คนที่มีปัจจัยเสี่ยงดังนี้คือ มีประวัติคนในครอบครัวเป็นมะเร็ง เคยเป็นมะเร็งเต้านม เคยได้รับการฉายรังสีเพื่อการรักษามะเร็งที่บริเวณทรวงอก มีประจำเดือนเร็ว หมดประจำเดือนช้า ไม่เคยตั้งครรภ์ ใช้ยาฮอร์โมนคุมกำเนิดเป็นระยะเวลานาน มีโอกาศเป็นโรคมากขึ้น อาการของมะเร็งเต้านม คือมีก้อนแข็งบริเวณเต้านม มีแผลเรื้อรังที่เต้านม ผิวเต้านมไม่สม่ำเสมอคล้ายผิวส้ม เต้านมผิดรูป ต้อมน้ำเหลืองบริเวณรักแร้โต มีเลือดหรือน้ำนมปนเลือดไหลจากหัวนมข้างเดียว ในกลุ่มก้อนเต้านมที่ไม่อันตราย(benign breast mass) ที่พบบ่อยๆคือ 1.ก้อนเนื้อไฟโบรอ ดีโนมา(Fibroadenoma) พบในสตรีอายุระหว่าง 20-40ปี พบได้ก้อนเดียว หรือมากกว่า ขนาดไม่เกิน 2เซนติเมตร ไม่มีอาการปวด แต่ในบางรายอาจมีอรการปวดก่อนมีประจำเดือนได้ 2.ซีสต์เต้านม(Fibrocystic change) เป็นถุงน้ำในเต้านม มีความสัมพันธุ์กับการเปลี่ยนแปลงฮอร์โมนเอสโตรเจน ขนาดเปลี่ยนแปลงตามรอบเดือน มีอาการเจ็บตามรอบเดือนได้ ทั้ง Fibroadenoma และ Fibrocystic change ไม่มีความสัมพันธุ์กับโรคมะเร็งเต้านม จากที่ได้ให้ข้อมูล คาดว่าก้อนที่คลำพบ และตรวจ ultrasound น่าจะเป็น Fibroadenoma และ Fibrocystic change อย่างไรก้ตาม การตรวจเต้านมด้วยตนเองเป็นประจำ ทำให้สามารถสังเกตุก้อนผิดปกติ ลักษณะรูปเต้านมที่ผิดปกติ หรือหัวนมที่ผิดปกติ ทำให้สามารถวินิจฉัยโรคมะเร็ง หรือก้อนเนื้อได้อย่างรวดเร็ว นอกจากนี้ยังมีการตรวจ Mammogram การตรวจ ultrasound การเจาะตรวจ(Fine needle biopsy) การเจาะตรวจชิ้นเนื้อ(core needle biopsy) การตัดชิ้นเนื้อเพื่อตรวจ แนะนำให้พบแพทย์ผู้เชี่ยวชาญที่โรงพยาบาลเพื่อรับคำปรึกษา ตรวจติดตาม หรือตรวจเพิ่มเติมดั่งที่ได้กล่าวไปข้างต้นครับ